
 11.2.2012
 BG
 Официален вестник на Европейския съюз
 L 38/29
 РЕГЛАМЕНТ ЗА ИЗПЪЛНЕНИЕ (ЕС) No 116/2012 НА КОМИСИЯТА
 от 9 февруари 2012 година
 за изменение на Регламент (ЕО) No 872/2004 на Съвета относно по-нататъшни рестриктивни мерки по отношение на Либерия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 872/2004 на Съвета относно по-нататъшни рестриктивни мерки по отношение на Либерия (1), и по-специално член 11, буква a) и буква б) от него,
 като има предвид, че:
 (1)
 В приложение I към Регламент (ЕО) No 872/2004 са изброени физическите и юридическите лица, органите и фирмите обхванати от замразяването на средства и икономически ресурси съгласно този регламент; В приложение II към Регламент (ЕО) No 872/2004 са изброени компетентните органи, натоварени със специфични задачи по прилагането на този регламент.
 (2)
 На 23 декември 2011 г. с Решение No SC/10510 Комитетът по санкциите към Съвета за сигурност на ООН реши да внесе някои изменения в списъка на лицата, групите и образуванията, спрямо които следва да се прилага замразяване на финансовите средства и икономически ресурси. Поради това приложение I следва да бъде съответно изменено,
 (3)
 Следва също така да се актуализира приложение II към Регламент (ЕО) No 872/2004 въз основа на последно предоставената информация от държавите-членки по отношение на определянето на компетентните органи.
 (4)
 Поради това приложения I и II към Регламент (ЕС) No 872/2004 следва да бъдат съответно изменени.
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 872/2004 се изменя, както е посочено в приложението към настоящия регламент.
 Член 2
 Приложение II към Регламент (ЕО) No 872/2004 се заменя с приложение II към настоящия регламент.
 Член 3
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 9 февруари 2012 година.
 За Комисията, от името на председателя,
 Началникът на Службата за инструментите на външната политика
 (1) ОВ L 162, 30.4.2004 г., стр. 32.
 ПРИЛОЖЕНИЕ I
 Приложение I към Регламент (ЕО) No 872/2004 се изменя, както следва:
 (1)
 Вписването „Cyril Allen. Дата на раждане: 26.7.1952 г. Допълнителна информация: бивш председател, Национална патриотична партия“ се заменя със:
 „Cyril A. Allen. Дата на раждане: 26.7.1952 г. Допълнителна информация: бивш председател, Национална патриотична партия“.
 (2)
 Вписването „Myrtle Gibson. Дата на раждане: 3.11.1952 г. Допълнителна информация: бивш сенатор, съветник на бившия либерийски президент Charles Taylor.“ се заменя с:
 „Myrtle Francelle Gibson. Дата на раждане: 3.11.1952 г. Допълнителна информация: бивш сенатор, съветник на бившия либерийски президент Charles Taylor.“
 (3)
 Вписването „Mohamed Ahmad Salame (известен още като a) Mohamed Ahmad Salami, б) Ameri Al Jawad, в) Jawad Al Ameri, г) Moustapha Salami, д) Moustapha A Salami). Дата на раждане: a) 22.9.1961 г., б) 18.10.1963 г. Място на раждане: Abengourou, Кот д 'Ивоар. Гражданство: ливанско. Номера на паспортите: a) 1622263 (обикновен ливански паспорт, валиден от 24.4.2001 г. до 23.4.2006 г.), б) 004296/00409/00 (дипломатически паспорт, издаден в Того, валиден от 21.8.2002 г. до 23.8.2007 г.), в) 000275 (дипломатически